کیانو ریورز

کیانو ریورز اتا کاندایی بازیگر هسته. 

کیانو ریورز بیروت، لبنان دله دنیا بمو و تورنتو گت بیه. سینزه‌سالگی ونه پییر وشون ره سر-بی‌یشته بورده و ونه مار وشون ره کینگ کشی‌یه و این‌شهر-اون‌شهر ورده و سیدنی و نیویورک دله هم زندگی هاکرده. ونه خورد-پییر که کارگردون بی‌یه، ونه بال ره دماسته و بورده بازیگری یاد بدا.

وه بیل اند تد اکسلنت ادونچر (۱۹۸۹) سری جه اىسم درهاکرده و اینتا فیلم دمباله‌ئون ره هم بازی هاکرده. ونه اتی فیلم، مای آؤن پرایویت آیداهو (۱۹۹۱) هم منتقدون تشویق ره شه پشت‌سر داشته. این‌صوه اکشن فیلم دله بورده و پوینت بریک (۱۹۹۱) و إسپید (۱۹۹۴) دله خار-خار نقش داشته.

این‌گدر وه ره بتترین فیلمونی که سینما دله تماشاکر داشتنه، نقش دانه و کیانو ریورز د دویلز ادویکیت (۱۹۹۷؛ شیطونِ وکیل) و ماتریکس ِعلمی-تخیلی و فلسفی سری‌فیلم (۱۹۹۹) دله اصلی نقش ره داشته. جان ویک (۲۰۱۴) کاراکتر ره هم کا بکرده که اتا حرفه‌ای قاتل نقش ره داشته. 

کیانو ریورز علایده بر اینان، موسیقی هم کار کنده و راک موسیقی  سبک ونه دلوس هسته. وه دیگر ژانرون دله هم فیلم دارنه؛ ناک ناک یا کنستانتین دسوری. شه هم اتا فیلم (من آف تای چی) کارگردونی هاکرده.

 منابع 

رج:راهنما جه بساته مقالات
رج:کانادا بازیگرون
رج:زننه آدمون